CELEX: 62020CN0245
Language: da
Date: 2020-05-29 00:00:00
Title: Sag C-245/20: Anmodning om præjudiciel afgørelse indgivet af Rechtbank Midden-Nederland (Nederlandene) den 29. maj 2020 — X og Z mod Autoriteit Persoonsgegevens

7.9.2020   
            
            
               DA
            
            
               Den Europæiske Unions Tidende
            
            
               C 297/27
            
         
      Anmodning om præjudiciel afgørelse indgivet af Rechtbank Midden-Nederland (Nederlandene) den 29. maj 2020 — X og Z mod Autoriteit Persoonsgegevens
      (Sag C-245/20)
      (2020/C 297/36)
      Processprog: nederlandsk
      
         Den forelæggende ret
      
      Rechtbank Midden-Nederland
      
         Parter i hovedsagen
      
      
         Sagsøgere: X og Z
      
         Sagsøgt: Autoriteit Persoonsgegevens
      
         Præjudicielle spørgsmål
      
      
                  1)
               
               
                  Skal artikel 55, stk. 3, i den generelle databeskyttelsesforordning (1) fortolkes således, at der ved »domstoles behandlingsaktiviteter, når disse handler i deres egenskab af domstol«, kan forstås den omstændighed, at en domstol giver aktindsigt i procesdokumenter, der indeholder personoplysninger, hvorved aktindsigten sker ved, at der stilles kopier af procesdokumenterne til rådighed for en journalist, således som det er beskrevet i nærværende forelæggelsesafgørelse?
                  
                              a.
                           
                           
                              Har det for besvarelsen af dette spørgsmål nogen betydning, om den nationale tilsynsmyndigheds udøvelse af tilsyn med denne form for databehandling i konkrete sager berører domstolenes uafhængighed ved beslutningstagningen?
                           
                        
                              b.
                           
                           
                              Har det for besvarelsen af dette spørgsmål nogen betydning, at arten af og formålet med databehandlingen ifølge den pågældende retsinstans er at informere en journalist for at sætte denne i stand til at give en bedre dækning af det offentlige retsmøde i et retssag, og det således tilstræbes at tjene hensynet til offentlighed og gennemsigtighed vedrørende retspraksis?
                           
                        
                              c.
                           
                           
                              Har det for besvarelsen af dette spørgsmål nogen betydning, om databehandlingen beror på en udtrykkelig nationalretlig hjemmel?
                           
                        
            
         (1)  Europa-Parlamentets og Rådets forordning (EU) 2016/679 af 27.4.2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT 2016, L 119, s. 1).